stanford-oval/wikipedia huggingface dataset:
צבי קינן

| --- | --- |

מפקד שייטת המשחתות אל"ם צבי קינן לוחץ את ידו של אדמירל קבנייה מהצי הצרפתי בהגעת שייטת המשחתות לנמל טולון, 1959.
 לידה:  10 ביולי 1921 ד' בתמוז ה'תרפ"א לודז', פולין פולין
 פטירה:  16 במרץ 2014 (בגיל 92) י"ד באדר ב' ה'תשע"ד הרצליה, ישראל ישראל
 תאריך עלייה:  1934
 מדינה:  ישראל 
 השתייכות:   צבא הגנה לישראל חיל הים הישראלי חיל הים הישראלי
 תקופת הפעילות:  1948–1961 (כ־13 שנים)
 דרגה:   אלוף-משנה
 תפקידים בשירות
 מפקד פריגטה ראש ענף המודיעין הימי נספח צבאי באיטליה ונציג חיל הים במערב אירופה ראש מחלקת ים מפקד שייטת המשחתות סגן וממלא מקום ראש אגף המודיעין בצה"ל.
 פעולות ומבצעים
 מלחמת העולם השנייה   מלחמת העצמאות    מבצע קדש    מלחמת ששת הימים    מלחמת ההתשה
 עיטורים
 עיטור לוחמי המדינה אביר לגיון הכבוד של הרפובליקה האיטלקית
 תפקידים אזרחיים
 מנהל החברה הממשלתית לתיירות יו"ר רשות הנמלים והרכבות מנכ"ל המועצה לשיווק פרי הדר ונשיא אגודת יורדי ים זבולון
 הנצחה
 דגם 'שרה A' במוזיאון ההעפלה וחיל הים
 
צבי קינן (10 ביולי 1921 – 16 במרץ 2014) היה ימאי, קצין בכיר בחיל הים הישראלי ומנהל ישראלי. כיהן כמפקד שייטת המשחתות ראש המודיעין הימי, כסגן מפקד חיל הים, כסגן מפקד אגף המודיעין ובאזרחות נעשה מנהל החברה הממשלתית לתיירות, מנכ״ל פרדס סינדיקט, מנכ"ל המועצה לשיווק פרי הדר, יו"ר רשות הנמלים והרכבות, יו"ר החברות מהדרין ופרי-אור ונשיא אגודת יורדי ים זבולון.
מהלך חייו > משפחה ילדות

צבי נולד בלודז' בשנת 1921 כילד רביעי מתוך חמישה, לאביו אברהם קוחנסקי ואמו שיינדל מבית וויוזובסקי. אברהם קוחנסקי התמחה בתפירה עילית ונעשה בעל מפעל לייצור מעילי נשים. המשפחה חיה בתנאים טובים. צבי למד בבתי ספר תיכוניים פרטיים יהודיים שלימדו גם עברית ותנ"ך. הנער צבי עסק בספורט והצטיין בשחיה. בעקבות אחיו הגדול חיים צורף לתזמורת בית הספר כנגן הטובה.
החלטה לעלייה -חיי המשפחה היו ברמה גבוהה אף כי ראו עצמם ציונים לא מיהרו לשנות את מצבם. שני אחיו הגדולים מרדכי וחיים דרשו לעלות ונסעו כתיירים מטריאסט ונקלטו על ידי מערכת העלייה הרוויזיוניסטית. כשהוברר לאם כי חייהם בארץ ישראל קשים חיסל האב את עסקיו בפולין ועלה עם משפחתו ב-1934 דרך נמל קונסטנצה לארץ ישראל. המשפחה שכרה בית ברחוב חובבי ציון בקרבת חוף הים בתל אביב. האחים למדו נהיגה רכשו משאיות ונכנסו לתובלה. העסק היה קשה והמשברים בשנות השלושים גרמו לירידה ברמת החיים. צבי המשיך בלימודים והצטרף למועדון הספורט "מכבי עתיד" ואף התחרה כמתאגרף בנבחרת המועדון שהייתה אלופת הארץ בשנת 1936.
מהלך חייו > גיוס להגנה ולימודים

ב־1936 עם התגברות המאורעות בארץ, גויס צבי לארגון ההגנה. בהיותו צעיר לאימוני נשק הוטלו עליו משימות בלדרות ותצפית. הכשרה חקלאית לא משכה את ליבו והוא ניסה להתקבל לנמל תל אביב החדש שנוהל על ידי זאב הים (רב חובל) אך לא הצליח. חברו, ברוך בן-דב, סיפר על בית ספר באיטליה המכשיר קציני ים ביזמת זאב ז'בוטינסקי וכי ספינת האימונים שלו "שרה א'" עומדת להגיע לנמל חיפה. על מנת להתקבל היה צורך בהמלצת מוסדות תנועת בית"ר בארץ, אב"א אחימאיר ד"ר יוניצ'מן ויאיר שטרן. לאחר הסכמת בית הספר היה צורך לשכנע גם את ההורים. לנער הוצא דרכון פולני ובסוף מאי 1937 הגיעה הספינה "שרה א'" עם תלמידי בית הספר הימי בצ'יוויטווקיה לביקור בחיפה. קבוצה של 12 צעירים ארצישראליים וצבי ביניהם הצטרפו להפלגה רבת הרפתקאות לצפון אפריקה וחזרה לקורסיקה ואיטליה. המצטרפים בחיפה וקוחנסקי ביניהם נחשבו כמחזור ג' של בית הספר הימי בצ'יוויטווקיה שבאיטליה.
גלריה

צבי קוחנסקי קדט בבית הספר הימי בצ'יוויטווקיה 1937
קבוצת האיגרוף של תלמידי בית הספר הימי בצ'יוויטווקיה
ירכתי הספינה שרה א' עוגנת בנמל צ'יוויטווקיה
על הספינה שרה א' בעת הפלגה בים התיכון
על הספינה שרה א' בעת הפלגה בים התיכון
צבי קוחנסקי על תורן שרה א' בעת הפלגה
צבי קוחנסקי ושלמה אנגל על תורן הספינה שרה א' בעגינתה בתוניסיה, 2 בינואר 1938
ספינת בית הספר הימי בצ'יוויטווקיה שרה א' על שרטון מצפון לקורסיקה.
הספינה שרה א' נחלצת מהשרטון 1938
גלריה > צי הסוחר ומודיעין ימי

בשנת 1939, לאחר סיום לימודיו החל קוחנסקי לעבוד כקדט בצי סוחר ושירת באניה דנית "Canadian Reefer", איתה הגיע גם לחוף המזרחי של ארצות הברית. השירות באוניות הסוחר בתקופת המלחמה היה מסוכן ביותר. עשרות אוניות הוטבעו בעיקר על ידי צוללות גרמניות. כאשר הגיע לנמל חיפה קיבל קוחנסקי עצה מרב החובל להישאר בביתו. תשובתו הייתה ” ברית כרתי עם הים; לא ארד מן האניה ולא אעזוב את המערכה, ליתן פתחון פה למלעיזנו: היהודים מוגי לב הם, נוטלים ידם מכל סכנה”
ב-8 בינואר 1940 יצא עם האונייה "Canadian Reefer", מנמל חיפה עם 35,000 תיבות פרי הדר. ב-18 בחודש יורטה האוניה על ידי צוללת גרמנית ליד כף פיניסטר. המפקד הגרמני איפשר לאנשי הצוות לרדת בסירות ההצלה והטביע אותה בטורפדו. סירת ההצלה התהפכה וקוחנסקי נאסף אל סירה אחרת. לאחר שש שעות של חתירה בים נאספו על ידי אונייה ספרדית שהורידה אותו בלה קורוניה. הרדיו הגרמני הודיע על הטבעת Canadian Reefer וכך נודע הדבר למשפחתו.
קוחנסקי עבר לעיר ויגו, שם גויס על ידי הקונסול הבריטי לרגל אחר אוניות גרמניות שעגנו בנמל המקומי. מספרד עבר לגיברלטר שם תוחקר על ידי הצי הבריטי והפליג לפורט סעיד על אניית נוסעים חמושה בדרכה לדרום אפריקה. מפורט סעיד חזר לארץ ישראל.
ב-1941 התנדב לשירות במודיעין הצבאי הבריטי ושירת כמתרגם וחוקר בשפה האיטלקית. ב-1942 צורף למשלחת לסיוע לצבא אנדרס בהתארגנותם באיראן ובמזרח עיראק. באותה תקופה פנו אליו נציגי המחלקה המדינית של הסוכנות היהודית, טדי קולק וראובן שילוח ונציגי המוסד לעלייה ב' יוסף ברפל ומשה כרמיל, לסיוע במשימות ובנושאים שונים. בין השאר שימש כעוזרו של אנצו סרני שארגן קבוצות ציוניות בעיראק. עם סיום מלחמת העולם חזר קינן לארץ ישראל, עבד כדייג ולאחר מכן בליטוש יהלומים.
צבי קינן בשליחות ביטחונית בעיראק
גלריה > שירות בחיל הים

ב-1948 התגייס קוחנסקי לחיל הים, וכמנהג הימים שינה את שמו לקינן. שירת כקצין מודיעין, מונה לעמוד כראש ענף מודיעין והכין את הקמת המחלקה שלימים נקראה מספן המודיעין. ב 1951 מונה קינן כמפקד אח"י מזנק (ק-32).
ב-1952 מונה קינן לנספח הצבאי הראשון באיטליה וכן שימש כנספח ימי למדינות מערב אירופה, בתפקיד זה עסק בהצטיידות ובפיתוח אמצעי לחימה עבור שייטת 13 כדוגמת פעילותו של הקומנדו הימי האיטלקי מתקופת מלחמת העולם השנייה.
בשנים 1955 עד 1959 כיהן כראש מחלקת ים, סגנו של מפקד חיל הים שמואל טנקוס. במסגרת זו ב-1956, מונה על ידי הרמטכ"ל משה דיין, על תיאום ההכנות למלחמת סיני. קינן עמד בקשר ישיר עם אדמירל רוסה, ראש מטה הצי הצרפתי שריכז את ההכנות למבצע מוסקטיר המשותף לבריטניה וצרפת נגד מצרים.
במהלך מלחמת סיני תרם משמעותית ללכידתה של המשחתת מצרית אבראהים אל-אוול. בהיותו במוקד השליטה החילי הביא המודיעין הימי מידע על שידורי המצוקה של מפקד המשחתת המצרית. קינן שכנע את מפקד חיל הים להעביר את המידע בזמן אמת למפקד שייטת המשחתות בים. כך יכול היה אל"ם שמואל ינאי לפקד על הקרב בצורה מושכלת.
פיקוד על שייטת המשחתות- בסוף שנת 1957 בשאיפה לעוד תפקיד פיקוד בים, נתמנה קינן למפקד שייטת המשחתות. הוא פעל שם לשיפור הביצועים בקרב שטח ונגד צוללות של היחידה. מפקדי המשחתות שפעלו תחת פיקודו היו סא"ל מנחם כהן- צ'רציל על המשחתת אח"י אילת שהוחלף בהמשך על ידי סא"ל אלכס שור, וסא"ל יוחאי בן נון שפיקד על המשחתת אח"י יפו (ק-42) שהוחלף על ידי סא"ל בנימין תלם, וסא"ל יצחק דביר כמפקד אח"י חיפה (ק-38). בקיץ 1957 הפליג על אח"י אילת לביקור בבסיס טולון של הצי הצרפתי. מפקד השייטת קינן התקבל שם בטקס ימי מלא הערכה בעקבות הפעילות המשותפת במבצע סיני. באביב 1959 הוביל קינן את כל שייטת המשחתות, אליה הצטרפה גם אח"י נגה ק-22, לטולון לצורך סדרת אימונים נגד צוללות בהדרכת הצי הצרפתי. זאת הייתה הפלגת הפרידה של קינן ואחריה המשיך ללימודים ב Royal Navy Staff College בגריניץ' (לונדון).
גלריה > שירות בחיל הים > גלריה

קציני הפריגטה אח"י מזנק (ק-32)
קבוצת נספחים צבאיים וצבי קינן ביניהם בעת ביקור באימוני הצבא האיטלקי
אל"מים אברהם זכאי, שלמה אראל וצבי קינן, 1965.
החלפת תפקיד נספח צה"ל באיטליה בין צבי קינן לשלמה אראל 1955
צבי קינן מארח את דוד בן-גוריון וחיים לסקוב בטקס סיום קורס חובלים
משה דיין צבי קינן ומפקד צרפתי בעת פריקת טנקים מנחתת צרפתית לפני מבצע קדש
צבי קינן בהפלגה כמפקד שייטת המשחתות 1957
במרכז ידיעות קרבי של המשחתת משמאל לימין מפקד חיל הים שמואל טנקוס, מפקד שייטת המשחתות אל"ם צבי קינן מפקד אח"י יפו סא"ל בנימין תלם ומוכ"ם.
מפקדי המשחתות בנימין תלם ואברהם בוצר עם מפקד השייטת צבי קינן
מפקד השייטת צבי קינן עובר בין המשחתות על חבל מתוח
קינן מפקד השייטת נוכח בעת הענקת אות הערכה ממשלת ישראל למפקד הצי הצרפתי תת-אדמירל ברז'ו (אנ') בעבור הסיוע במלחמת סיני
גלריה > שירות באגף המודיעין

לאחר לימודיו במכללת הצי הבריטי לפיקוד ומטה, מונה קינן בשנת 1959 לעוזר ראש אגף המודיעין, ועסק בעבודת המטה השוטפת בחיל. המינוי היווה תקדים של הצבת קצין מחיל הים בתפקיד בכיר במטה הכללי. במהלך השירות נקלע למצב מיוחד כאשר הרמטכ"ל חיים לסקוב איבד את אמונו בראש אמ"ן חיים הרצוג בעקבות אירועי כוננות רותם בו בוצעה חדירת טנקים מצריים לקרבת הגבול בנגב שתפסה את צה"ל בהפתעה. הרצוג נאלץ לצאת לחופשה כפויה שארכה מתחילת אוקטובר 1960 ועד לסיום כהונת הרמטכל לסקוב. קינן מונה רשמית לכהונת מ"מ ראש אמ"ן, ומילא את התפקיד במשך שלושה חודשים. בתחילת ינואר 1961, מונה צבי צור כרמטכ"ל וחיים הרצוג הוחזר לתפקיד ראש אמ"ן.
קינן השתחרר מצה"ל ב-1961 בדרגת אלוף-משנה.
גלריה > בחיים האזרחיים

עסקי ספנות, דלק ותיירות – בתפקידו הראשון כאזרח השתתף בהקמה ולאחר מכן ניהל את חברת הספנות הישראלית All-Seas Shipping, ממנו פרש בשל מחלוקת עם המייסדים ב-1962. הוא עבר לנהל חברת סוכנויות דלק עד 1963 ואז קיבל את ההצעה לפתח את חוף אילת שהיה אז קצר וצפוף מכדי להכיל פעילות תיירותית רחבה. בתקופת ניהולו את החברת לפיתוח חוף אילת, תוכננו והוקמו הלגונות שערכן עלה במיוחד עם הנסיגה מסיני. ב-1968 התקדם קינן לתפקיד מנהל החברה הממשלתית לתיירות, שבמסגרתה הוקמו החברות לפיתוח יפו העתיקה, חוף ים המלח, העיר העתיקה בירושלים, עכו העתיקה, ״אתרים״ בתל אביב ורשות החרמון.
פרדסנות ורשות הנמלים – באביב 1970, החל קינן לפעול בתחום הפרדסנות ובפעילויות נלוות. בינואר 1971 מונה למנכ"ל חברת 'פרדס סינדיקט', במסגרתה התאגדו חלק ניכר מהפרדסנים הפרטיים לגידול, אריזה ושיווק פרי הדר. החברה שימשה גם סוכן אניות למספר חברות ספנות ששרתו את הקווים לישראל. במקביל שימש חבר במועצת רשות הנמלים. ב-1976 מונה למנכ"ל המועצה לשיווק פרי הדר, שהייתה זרוע השיווק הבלעדית של הדרי ישראל וענפי חקלאות נוספים. באותה תקופה היה ענף ההדרים עדיין ענף ייצוא מרכזי בכלכלת ישראל. יבול ההדרים הגיע בסוף שנות ה-70 ל 1.7 מיליון טון ורובו הופנה לייצוא לכ-25 מדינות ברחבי העולם. בנוסף על תפקידיו נבחר בשנת 1980 ליו"ר מועצת רשות הנמלים, בעקבות התפטרותו של ד״ר נפתלי וידרא. באותה עת בוצע התפקיד על ידי חבר מועצה, נציג בעלי עניין, בהתנדבות. במהלך כהונתו, שנמשכה עד 1993, הינחה ופיקח על ההתפתחות העצומה של נמלי ישראל, במסגרת תוכניות אב מפורטות שנדונו ואושרו במועצה. ב 1987 הועברה לטיפולה של הרשות גם האחריות על רכבת ישראל זאת כדי לקדם תחום שעד אז סבל מפיגור יחסי. והרשות הפכה לרשות הנמלים והרכבות.
דירקטוריונים בחברות מובילות כיהן כמנכ"ל חברת מהדרין ועד 2001 היה חבר דירקטוריון בחברה. היה חבר דירקטוריון בחברות שטראוס גרופ, ישרוטל והפניקס אחזקות.
צבי קינן כראש רשות הנמלים מארח נכבד מצרי בנמל אשדוד
צבי קינן כראש המועצה לשיווק פרי הדר עם שר התחבורה עזר ויצמן
גלריה > פעילות תרבות

שימש כנשיא אגודת יורדי ים זבולון וארגן תחרויות שיוט לקידום הספורט הימי.
ביזמת הברונית בת שבע דה-רוטשילד הקים קינן ועד ציבורי לתמיכה בלהקת בת דור ועמד בראשו.
אוניברסיטת חיפה העניקה לקינן מעמד של 'עמית כבוד'.
תרם למוזיאון ההעפלה וחיל הים בחיפה דגם של אניית האימונים של בית הספר הימי בצ'יוויטווקיה שרה A', אליה הצטרף כקדט בשנת 1937.
גלריה > משפחה

בשנת 1942 נשא לאשה את מרגלית (פולה) לבית 'בנקיה' וב 1944 נולד בנם הבכור גבריאל. בנו גבריאל קינן שירת בצוללות והיה מהנדס אוניות בדרגת אל"ם בחיל הים. ב 1954 נולדה באיטליה בתם אסתר, לימים אסתי קינן-עופרי, זמרת מלחינה וכוריאוגרפית.
מרגלית קינן הלכה לעולמה בשנת 2009. צבי קינן הלך לעולמו בהרצליה ב-16 במרץ 2014 ונקבר בבית הקברות קריית שאול. השאיר אחריו את בנו גבריאל קינן ובתו אסתר קינן עופרי.
ראו גם

מתנדבי היישוב לצי המסחרי המגויס
מתנדבי היישוב לצי המלכותי הבריטי
לקריאה נוספת

צבי קינן, במבט לאחור – סיפור אישי, גבעול, 2005
שלמה אראל לפניך הים, סיפורו של ימאי, מפקד ולוחם, משרד הביטחון – ההוצאה לאור, 1998.
ירמיהו הלפרין תחיית הימאות העברית, הוצאת אפי מלצר בע"מ, מהדורה שנייה אוגוסט 2001.
הרפתקאות ספן יהודי צעיר, מקורות הנער התל אביבי שניצל מן האניה, "קנדיאן ריפר", הארץ 22 בינואר 1940.
בדרכי הים המסוכנות, המשקיף, 29 בפברואר 1940.
ביאורים

↑  יושב שבתאי לוי (קצין) משמאל דב ישראלית.
הערות שוליים

↑  הארץ הרפתקאות ספן יהודי צעיר 22 בינואר 1940.
↑  ירמיהו הלפרן, תחיית הספנות העברית, עמ' 218
| --- | --- |
בקרת זהויות :  NLI: 987007295917105171  ISNI: 0000 0003 6984 5135  VIAF: 234392617   WorldCat (עם VIAF): 234392617
פיליפ פטיט

| --- | --- |

 לידה:  1945 (בן 79 בערך) Ballygar, אירלנד 
 מקום לימודים:  אוניברסיטת המלכה בבלפסט 
 מוסדות:  אוניברסיטת פרינסטון  האוניברסיטה הלאומית של אוסטרליה  האוניברסיטה הלאומית של אוסטרליה  אוניברסיטת פרינסטון 
 מונחה לדוקטורט:  Margaret Chapman, David Braddon-Mitchell, Soo Jin Suzie Kim, Benjamin Harris Ewing, Lara Buchak, David Zuluaga Martinez, Jake Zuehl, John Peter DiIulio 
 זרם:  ethical naturalism 
 עיסוק:  פילוסוף, מרצה באוניברסיטה, חוקר מדע המדינה 
 הושפע מ:  קיקרו, מקיאוולי, הרינגטון, סקינר, סן,  סארטר
 השפיע על:  קוונטין סקינר, חוסה לואיס רודריגס ספאטרו
 מדינה:  אירלנד, אוסטרליה, ארצות הברית
 פרסים והוקרה:  מלגת גוגנהיים (2010) Fellow of the Academy of the Social Sciences in Australia (1987) מדליית יובל המאה האוסטרלית (1 בינואר 2001) חבר במסדר אוסטרליה (12 ביוני 2017) פרופסור אלברטוס-מגנוס (2009) Fellow of the Australian Academy of the Humanities (1988) 
 
פיליפ נואל פטיט (באנגלית: Philip Noel Pettit; נולד ב-1945) הוא פילוסוף ותאורטיקן מדיני אירי. הוא פרופסור באוניברסיטת פרינסטון ובאוניברסיטת הלאומית של אוסטרליה.
השכלה וקריירה

פטיט למד באוניברסיטה הלאומית של אירלנד במיינות' ולדוקטורט באוניברסיטת המלכה בבלפסט.
הוא היה מרצה באוניברסיטת קולג' דבלין, עמית מחקר באוניברסיטת קיימברידג' ופרופסור באוניברסיטת ברדפורד. הוא היה פרופסור עמית לתיאוריה חברתית ופוליטית בבית הספר למחקר למדעי החברה, האוניברסיטה הלאומית של אוסטרליה לפני שהפך לפרופסור אורח לפילוסופיה באוניברסיטת קולומביה במשך חמש שנים, ולאחר מכן עבר לאוניברסיטת פרינסטון.
הוא זוכה באותות הוכרה ופרסים רבים בהם תואר דוקטור לשם כבוד מאוניברסיטה הלאומית של אירלנד. הוא היה הנואם המרכזי בכנס בוגרי אוניברסיטת טורונטו.
ב-2009 הוא נבחר כעמית של האקדמיה האמריקאית לאמנויות ולמדעים, וב-2013 לעמית של האקדמיה הבריטית. הוא גם היה מלגת גוגנהיים.
מחקר

בפילוסופיה הפוליטית שלו, פטיט מקדם גרסה של מודרנית של רפובליקניזם שנקראת רפובליקניזם אזרחי (civic republicanism).
השאלה היסודית של הגישה הרפובליקנית המודרנית היא: "האם הכפייה שמעוגנת בחוק בהכרח מגבילה או פוגעת בחופש?". פטיט מעלה את השאלה הזו בצורה חריפה ביותר, בחיפושו אחר חוק שמתיישב באופן מלא עם החופש. פטיט טוען שהחירות הרפובליקנית מהווה פתרון לבעיה כי היא מבוססת על "אי-שליטה" (non-domination) בעוד שהחופש בתפיסה הליברלית מבוסס על "אי-התערבות", כלומר מדובר בתפיסה שלישית של חירות, שחורגת מהחלוקה הקלאסית של ישעיה ברלין בין חירות שלילית לבין חירות חיובית. המובן של חופש כאי-שליטה הוא רחב יותר מאי-ההתערבות, לא רק משום שהוא לא מפריע בביצוע פעולות, אלא מונע את הפוטנציאל להתערבות. הדוגמה הפרדיגמטית של פטיט היא "העבד לאדון האדיב" -
גם אם האדון לא מתערב באופן אקטואלי בחיי העבד שלו, הפוטנציאל שיש לאדון להתערב פוגע בחופש של העבד שלו.
באופן כללי, פטיט גורס כי מסקנות מעיסוק בשאלות ובעיות בתחום אחד של הפילוסופיה לעיתים קרובות מספקות פתרונות מוכנים לבעיות מתחומים שונים לחלוטין. דעות שהוא מגן עליהן בפילוסופיה שלהנפש מולידות את הפתרונות שהוא מציע לבעיות במטפיזיקה לגבי טבעו של הרצון החופשי, ולבעיות בפילוסופיה של מדעי החברה, ואלה מצידם מולידים את הפתרונות לבעיות בפילוסופיה מוסרית ופילוסופיה פוליטית.
מחקר > השפעה וביקורת

ספרו Republicanism: A Theory of Freedom and Government (רפובליקניזם: תאוריה של חירות וממשל) סיפק את ההצדקה הבסיסית לרפורמות פוליטיות בספרד תחת חוסה לואיס רודריגס ספאטרו. פטיט פירט את יחסיו עם זפאטרו בספרו Public Life: Civic Republicanism in Zapatero's Spain (פילוסופיה פוליטית בחיים הציבוריים: רפובליקניזם אזרחי בספרד של ספאטרו) שכתב יחד עם חוסה לואיס מרטי.
הקורפוס הפילוסופי שלו בכללותו היה נושא לשורה של חיבורים ביקורתיים שפורסמו ב-2007 תחת הכותרת: Common Minds: Themes from the Philosophy of Philip Pettit.
פרסים והערכה

עמית באקדמיה האמריקאית לאמנויות ומדעים (2009)
חבר כבוד של האקדמיה המלכותית האירית (2010)
עמית מקביל של האקדמיה הבריטית (2013)
עמית באקדמיה למדעי החברה באוסטרליה (1987)
חבר בוועדה המדעית של Fundacion IDEAS
מלווה ממסדר אוסטרליה (AC) בתחרות יום הולדת המלכה 2017 (אוסטרליה)
ביבליוגרפיה נבחרת > ספרים

The Concept of Structuralism: a Critical Analysis (1975)
Judging justice: an introduction to contemporary political philosophy (1980)
Rawls: 'A Theory of Justice' and its critics (1990) with Chandran Kukathas
The Common Mind; an essay on psychology, society and politics (1993)
Not Just Deserts. A Republican Theory of Criminal Justice (ISBN 978-0-19-824056-3) with John Braithwaite
Republicanism: a theory of freedom and government (1997)
Three Methods of Ethics: a debate (1997) with Marcia Baron and Michael Slote
A Theory of Freedom: from psychology to the politics of agency (2001)
Rules, Reasons and Norms: selected essays (2002)
The Economy of Esteem: an essay on civil and political society (2004) with Geoffrey Brennan
Mind, Morality, and Explanation: Selected Collaborations (with Frank Jackson and Michael Smith) (Oxford University Press, 2004)
Made with Words: Hobbes on Language, Mind, and Politics (2007)
"Joining the Dots" in Common Minds: Themes from the Philosophy of Philip Pettit (2007) edited by Geoffrey Brennan, Robert E. Goodin, Frank Jackson and Michael Smith
A Political Philosophy in Public Life: Civic Republicanism in Zapatero's Spain (2010) with José Luis Martí
Group Agency: The Possibility, Design, and Status of Corporate Agents. (2011) with Christian List
On The People's Terms: A Republican Theory and Model of Democracy. (2012)
Just Freedom: A Moral Compass for a Complex World. (2015)
The Robust Demands of the Good: Ethics with Attachment, Virtue, and Respect. (2015)
ביבליוגרפיה נבחרת > פרקים בספרים

Pettit, Philip (2004), "The common good",  in Dowding (ed.), Justice and democracy: essays for Brian Barry, Cambridge New York: Cambridge University Press, pp. 25–39, ISBN 9780521836951.
Pettit, Philip (2009), "Freedom in the spirit of Sen",  in Morris, Christopher (ed.), Amartya Sen, Cambridge New York: Cambridge University Press, pp. 91–114, ISBN 9780521618069
הערות שוליים

↑  "Philip Pettit: Homepage". Princeton.edu. נבדק ב-2015-03-14.
↑  "Philip Pettit". Cato-unbound.org. נבדק ב-2015-03-14.
↑   (אורכב 20.09.2011 בארכיון Wayback Machine)
1 2  "Five named to American Academy of Arts and Sciences".
1 2  "British Academy | Elections to the Fellowship - British Academy". אורכב מ-המקור ב-27 בפברואר 2015. נבדק ב-2015-08-01. {{cite web}}:  (עזרה)
↑  "Philip Pettit - John Simon Guggenheim Memorial Foundation". Gf.org. אורכב מ-המקור ב-29 בנובמבר 2014. נבדק ב-2015-03-14. {{cite web}}:  (עזרה)
↑  "Common Minds - Geoffrey Brennan; Robert Goodin; Frank Jackson; Michael Smith - Oxford University Press". Oup.com. 2007-07-19. אורכב מ-המקור ב-19 באוקטובר 2012. נבדק ב-2015-03-14. {{cite web}}:  (עזרה)
↑  יוסי דהאן, "על מושג החירות" באתר העוקץ, 23.3.2013
↑  "El maestro Pettit examina al alumno Zapatero" (PDF). Princeton.edu. נבדק ב-2015-03-14.
↑  "The reading list" (PDF). Tampereclub.org. נבדק ב-2015-03-14.
↑  "Fellos List - ASSA". Academy of the Social Sciences in Australia. נבדק ב-23 בינואר 2018. {{cite web}}:  (עזרה)
↑  "PETTIT, Philip Noel". Australian Honours Search Facility, Dept of Prime Minister & Cabinet. נבדק ב-1 במרץ 2018. {{cite web}}:  (עזרה)
↑  Lloyd, S. A. (2009). "Book Review: Made with Words: Hobbes on Language, Mind, and Politics by Philip Pettit". Ethics. 119 (3): 590–594. doi:10.1086/598852.
| --- | --- |
בקרת זהויות :  NLI: 987007301696605171  PLWABN: 9810595439605606  BIBSYS: 90127100  BNE: XX923528  BnF: cb12062546v (data)  CANTIC: a12132172  CiNii: DA0108889X  GND: 124973094  ISNI: 0000 0001 0905 381X  LCCN: n50010452  LNB: 000192025  MGP: 256492  NDL: 00529126  NKC: vse2008449812  NLA: 35419913  NLG: 265694  NLK: KAC199621556  NSK: 000062675  NTA: 06907772X  ORCID: 0000-0002-0355-3896  RERO: 02-A003687871  SNAC: w6j81fr5  SUDOC: 028881877  Trove: 946322  VIAF: 59104700   WorldCat (עם VIAF): 59104700
קווין פאלמר

| --- | --- |

קווין פאלמר מתאמן במדי הפועל אילת לפני משחק אימון נגד הפועל תל אביב
 לידה:  21 ביוני 1987 (בן 37) בולטימור, מרילנד שבארצות הברית
 עמדה:  סמול פורוורד
 גובה:  1.98
 מספר:  14, 15
 מכללה:  Texas A&M   ססיל קולג'
 קבוצות כשחקן
 2010–2011   2012–2013   2013–2016   2016   2016 -:  אוסטין ספרס   קאו דראמאס   הפועל אילת   מכבי ראשון לציון   צפון אקיטה
 הישגים כשחקן
 אליפות המדינה (2016)  מלך הריבאונדים בליגת העל היוונית בכדורסל (2013)  מלך החטיפות בליגת העל היוונית בכדורסל (2013)  תגלית השנה באזור "Southland" של ליגת המכללות האמריקאית (2009)
קווין פאלמר (באנגלית: Kevin Palmer נולד ב-21 ביוני 1987) הוא שחקן כדורסל אמריקאי ששיחק בעבר בליגת העל היוונית בכדורסל ובליגת העל בכדורסל.
קריירה

פאלמר החל את הקריירה שלו בססיל קולג'. לאחר שהוביל את הקבוצה עם 18 נקודות למשחק ו -80% קליעה מחוץ לשדה (שלשה) ב-2007 החליט פאלמר לעבור למכללת טקסס A & M בקורפוס קריסטי.
במהלך שנת הלימודים האחרונה שלו עם טקסס A & M קורפוס קריסטי הגיע פאלמר לממוצע של 19.7 נקודות למשחק, 5.4 ריבאונדים למשחק, ו-2.4 חטיפות למשחק. לאחר שנה זו הוא החליט שליגת המכללות הספיקה לו ונרשים לאוסטין ספרס אשר בליגת הפיתוח של ה-NBA.
ב-15 ביולי 2013 פאלמר חתם לשתי עונות בהפועל אילת לאחר ששיחק עבור קאו דראמאס במהלך עונת 2012-13.
ב-6 ביוני 2015, פאלמר חידש את חוזהו וחתם עליו שנית בהפועל אילת, לאחר שחזה בעונה טובה יחסית עם הצוות ובמשחק בכלל. בסופו של דבר פאלמר חזר בו מחתימתו ועבר למכבי ראשון לציון איתה זכה ב-9 ביוני 2016 באליפות המדינה.
הערות שוליים

↑  Cecil Daily
↑  אתר סטטיסטיקות ספורט
↑  Court side
↑  Basketball relgm
↑  Sportando.com
צירוף קמור

בהינתן שלוש נקודות במישור,  x_{1},x_{2},x_{3}, כפי שמוצג באיור, ניתן לבטא את הנקודה  P כצירוף קמור של שלוש הנקודות, ואילו את  Q לא ניתן לבטא כך.
(לעומת זאת,  Q היא דווקא כן צירוף אפיני של שלוש הנקודות, שכן הסגור האפיני שלהן הוא כל המישור.)
צירוף קמור של שתי נקודות  v_{1},v_{2}\in \mathbb {R} ^{2} במרחב וקטורי דו־ממדי  \mathbb {R} ^{2}, מונפש בגאוגברה בצורה  K(t):=(1-t)\cdot v_{1}+t\cdot v_{2}, כאשר  t\in [0,1]
צירוף קמור של שתי פונקציות כווקטורים במרחב וקטורי של פונקציות – מומחש בתוכנת גאוגברה על הקטע  [a,b]=[-4,7].פונקציה אחת (בירוק) היא הפולינום  f(x):={\frac {3}{10}}\cdot x^{2}-2, והפונקציה האחרת (בכחול) היא הפונקציה הטריגונומטרית  g(x):=2\cos(x)+1 – שתיהן מוגדרות על הקטע  [a,b].
הצירוף הקמור  K(t):=(1-t)\cdot f+t\cdot g שֶׁל  f ו- g משורטט בצבע אדום.
בגאומטריה קמורה ובמרחבים וקטוריים, צירוף קמור הוא צירוף ליניארי של נקודות (שיכולות להיות וקטורים, סקלרים או באופן כללי יותר נקודות במרחב אפיני) כאשר כל המקדמים אי-שליליים וסכומם הוא 1. במילים אחרות, הפעולה שווה לממוצע משוקלל רגיל, אלא שנדרש שהמשקלים יהיו מבוטאים כחלק היחסי של כל משקל מ-1.
פורמלית, בהינתן מספר סופי של נקודות  x_{1},x_{2},\dots ,x_{n} במרחב וקטורי ממשי, צירוף קמור של הנקודות האלה הוא כל נקודה  u שניתן לבטא בצורה
u=\alpha _{1}x_{1}+\alpha _{2}x_{2}+\cdots +\alpha _{n}x_{n}
כאשר לכל  i, מתקיים ש- \alpha _{i} הוא מספר ממשי אי-שלילי ( \alpha _{i}\geq 0) וכן  \alpha _{1}+\alpha _{2}+\cdots +\alpha _{n}=1.
לדוגמה, כל צירוף קמור של שתי נקודות נמצא על הקטע המחבר ביניהן.
קבוצה נקראת קמורה אם היא מכילה את כל הצירופים הקמורים של הנקודות שלה. הקמוֹר של קבוצת נקודות נתונה הוא בדיוק קבוצת כל הצירופים הקמורים שלהם.
במרחבים וקטוריים, קיימות תת-קבוצות של המרחב שאינן סגורות תחת צירופים ליניאריים, אבל כן סגורות תחת צירופים קמורים. לדוגמה, הקטע  [0,1] הוא קמור, אך תחת צירופים ליניאריים, הוא יוצר את הישר הממשי. דוגמה נוספת לכך היא קבוצה של התפלגויות הסתברות, שכן צירופים ליניאריים כלליים של התפלגויות אינם דווקא אי-שליליים או אפיניים (כלומר, בעלי מידה אחת).
אובייקטים אחרים

באופן דומה, ניתן להגדיר משתנה מקרי  X שהוא צירוף קמור של משתנים מקריים  Y_{i}, עם מקדמים  \alpha _{i} כמו לעיל. במקרה זה, פונקציית התפלגות ההסתברות של  X היא ממוצע משוקלל של התפלגויות ההסתברות המרכיבות שלו – המכונה לעיתים קרובות התפלגות תערובת (סופית):
 F_{X}(x)=\sum _{i=1}^{n}\alpha _{i}F_{Y_{i}}(x)
מבנים קשורים

צירוף חרוטי (conical combination) הוא צירוף ליניארי עם מקדמים אי-שליליים. כאשר נקודה  x יש להשתמש כמקור הייחוס להגדרת וקטורי תזוזה, אם כן  x הוא צירוף קמור של  n נקודות  x_{1},x_{2},\dots ,x_{n} אם ורק אם תזוזה אפס היא שילוב חרוטי לא טריוויאלי שלהם  n וקטורי תזוזה בהתאמה ביחס ל  x .
ממוצע משוקלל זהה מבחינה תפקודית לצירוף קמור, אך הם משתמשים בסימון שונה. המקדמים (המשקולות) בממוצע משוקלל אינם נדרשים להיסכם ל-1; במקום זאת, הצירוף הליניארי המשוקלל מחולק במפורש בסכום המשקולות.
צירוף אפיני הוא כמו צירוף קמור, אבל המקדמים אינם נדרשים להיות אי-שליליים. לפיכך, צירופים אפיניים מוגדרים במרחבים וקטוריים מעל כל שדה, ולא רק מעל שדות סדורים.
ראו גם

סגור אפיני
משפט קרתאודורי (אנליזה קמורה)
סימפלקס
קואורדינטות בריצנטריות
הערות שוליים

1 2 3 4  Rockafellar, R. Tyrrell (1970), Convex Analysis, Princeton Mathematical Series, vol. 28, Princeton University Press, Princeton, N.J., pp. 11–12, MR 0274683